السلام عليكم ورحمة الله وبركاته الحمد لله رب العالمين والصلاة والسلام على اشرف المرسلين سيدنا محمد وعلى اله وصحبه ومن تبعهم باحسان الى يوم الدين اما بعد اللهم لك الحمد كله ولك الشكر كله واليك يرجع الامر كله. علانيته وسره. فاهل انت ان تحمد واهل انت ان تعبد
وانت على كل شيء قدير. اللهم لك الحمد حتى ترضى ولك الحمد اذا رضيت ولك الحمد بعد الرضا. اللهم لك الحمد في الاولى والاخرة اللهم لك الحمد حمدا كثيرا طيبا طاهرا مباركا فيه
ملء السماوات وملء الارض وملء ما بينهما وملء ما شئت من شيء بعد اهل الثناء والمجد احق ما قال العبد وكلنا لك عبد. اللهم لا مانع لما اعطيت ولا معطي لما منعت ولا ينفع
الجد مين كل جد اللهم اجعل اجتماعنا هذا فيك وتفرقنا من بعده فيك ولا تجعل حوائجنا الا اليك. ولا توكلنا الا عليك ولا ثقتنا الا فيك. ولا اعمالنا الا خالصة لوجهك. على هدي نبيك
وصلى الله عليه وسلم ما زلت احبابي معكم ومع مجموعة من الامراض اللي للاسف لما بتنزل في امة من الامم بتهلك هذه الامم بعض الامراض بتكون امراض فعلا مهلكة تماما. والناس بتكون على يقين ان الامراض دي فعلا مهلكة
وهناك امراض اخرى بعض الناس يعني لا يعطي لها بالا. وبعض الناس هو مش مش مقدر ان ده مرض كبير او مرض خطير او شايف ان الامر بسيط الامر عادي
حتى ان الصحابة عاتبوا التابعين في هذا وقالوا لهم انكم لتعملون اعمالا هي ادق في اعينكم من الشعر. كنا نعدها في زمان رسول الله صلى الله عليه وسلم من الموبقات
ممكن في بعض الاوقات الانسان منا بيكون مصاب بمرض او بيعمل خطأ من هذه الاخطاء. هو شايف ان الامر بسيط. كما قال تعالى وتحسب انه هينة. انتم شايفين ان الامر بسيط
وتحسب انه هينة وهو عند الله عظيم حابب ابدأ معكم درس النهاردة والمرض اللي احنا هنتكلم عنه النهاردة بموقف ربنا سبحانه وتعالى ذكره لنا في سورة النور وفي كتب السنن آآ الموقف ده كان بوضوح اكثر واكثر
موقف حادثة الافك الاسك معناه الكذب الافك معناه الكذب واصل المشكلة او اصل الحادثة ان السيدة عائشة رضي الله عنها ذهبت لقضاء حاجتها وكان رسول الله صلى الله عليه وسلم قافلا من غزو عائدا من غزو من الغزوات
فخرجت لقضاء الحاجة النبي صلى الله عليه وسلم امر ان الجيش كله يتحرك فبدأ الكل يتحرك فلما عادت السيدة عائشة رضي الله عنها وما وجدت احدا الكل خلاص مشى لحد ما جاء صفوان ابن المعطل رحمته رضي الله عنه فاخذها وسار بها حتى وصل الى الجيش او المكان
استقال فيه الجيش بعد ذلك خلينا نتكلم احد المنافقين وقال والله ما سلمت منه وما سلم منها مجرد عبارة اتقالت مجرد جملة اتقالت هو اكيد في حاجة حصلت غلط بينهم وبين بعض
ده يقين الكلمة دي اللي كتير من الناس على فكرة في مجتمعاتنا في النوادي في المصالح الحكومية في اماكن التجمعات عادة اصل فلانة احنا عارفين يعني بص احنا مش متأكدين بس شاكين بنسبة متين وتلتمية او ربعمية في المية. بس احنا شاكين يعني مش متأكدين. بس النسبة تتجاوز ربعمية في
انتم عارفين بقى ايه يعني اللي بيبرر لنفسه الفعل ان هي لها علاقة مع فلان والكلمة دي تبدأ بقى تتناقل من مكتب لمكتب او من ترابيزة في النادي لترابيزة لحد ما تبقى سمعة كاملة على البنت دي والبنت دي من القصة دي اصلا برة
وبالتالي يترتب على ده مصائب كبيرة جدا. البنت كانت متزوجة زوجها عرف اطلقت ارجع تاني النبي صلى الله عليه وسلم لما وصلوا هذا الكلام وبدأ الامر ينتشر في المدينة حصلت عدة مشاكل. المشكلة الاولانية كانت مشكلة متعلقة بالسيدة عائشة رضي الله عنها. البيت نفسه. بيت السيدة عائشة. السيدة عائشة والدها والدتها
الصديق رضي الله عنه ووالدتها السيدة عائشة لما وصل لها الكلام قالت شف بقى كذبة واحدة. كذبة واحدة اتقالت في يوم من الايام قالت عائشة رضي الله عنها فكنت والله ابكي حتى ظننت ان البكاء فالك كبدي
والسيدة عائشة تحكي عن حال والدها ان هي بتقول دخلت عليه فوجدته جالسا يبكي بنته اتهمت اتهام شديد امها نفس القصة البيت خيم عليه الحزن. البيت بقى مكسور البيت بالفعل مكسور. تقول عائشة فدخلت علي امرأة من الانصار. فلما رأت عائشة تبكي بهذه الصورة. قالت فبكت لبكائي
حطوا الدايرة دي الان في جنب دايرة ان بيت بالفعل اتكسر بسبب سمعة طلعت على البنت الموجودة في البيت ده دايرة تانية دايرة المسجد جوة المسجد اهل المدينة الانصار المهاجرين الاوس الخزرج
النبي صلى الله عليه وسلم يصعد المنبر ويقول من يعذرني في رجل بلغ ازاه اهلي يقوم رجل ويقول يا رسول الله ان كان منا ضربنا عنقه. وان كان من اخوانهم الخزرج يعني ضربوا عنقه
فهنا قام واحد من خزرج وقال والله لنضرب عنقه فرد عليه الاخر وقال والله انك لمنافق تدافع عن المنافقين فثار الحيان من الاوس والخزرج حتى كادت ان تكون بينهما مقتلة بسبب
الكذبة اللي في يوم من الايام واحد قالها كذبة صغيرة كده. في يوم من الايام واحد قالها فتكون النتيجة ان كادت تنشب حرب بين الصحابة رضي الله عنهم. والنبي صلى الله عليه وسلم بينهم. والسبب في ذلك كذبة
امر اخر امر اخر على الاتجاه الاخر بدأ هؤلاء المنافقون اللي اشاعوا هذه الكذبة ينشروا اكثر واكثر داخل المدينة حتى للاسف بدأ بعض الناس والعياذ بالله من اهل الصلاح واهل الدين يخوضون في عرض السيدة عائشة رضي الله عنها. تخيلوا المدينة الان على صفيح ساخن بسبب
كذبة واحدة بسبب كذبة واحدة. شوفوا ممكن في يوم من الايام الكذبة دي توصل لايه نموزج اخر ونخش في صلب درسنا بنو المصطلق قوم امنوا يصدق النبي صلى الله عليه وسلم
وبايعوه على الاسلام وبايعوه على اركان الاسلام كاملة والنبي صلى الله عليه وسلم وعدهم مثلا في شهر واحد محرم سارسل لكم رسولا من عندي ليأخذ منكم زكاة اموالكم عدى شهر محرم وعدى شهر صفر فهم ظنوا فهم ظنوا ان النبي صلى الله عليه وسلم ليه النبي صلى الله عليه وسلم اتأخر علينا؟ لماذا لم يرسل الينا رسول الله صلى الله عليه وسلم احد
ان يأخذ اموال زكاتنا لعل رسول الله صلى الله عليه وسلم غضب علينا هو ممكن يكون النبي غاضب علينا هو ممكن يكون النبي صلى الله عليه وسلم يعني زعلان منا
يغضب رسول الله فيغضب الله لغضبه. فاجتمعت هذه القبيلة باسرها واجمعت تاني يوم في الصباح احنا هنتحرك كلنا بنسائنا باولادنا باطفالنا نروح المدينة يعني نطلب العفو من رسول الله صلى الله عليه وسلم
في نفس الوقت ده ارسل النبي صلى الله عليه وسلم احد الصحابة وقال له رح توجه الى هؤلاء. توجه الى هؤلاء واجمع منهم زكاة المال فخرج هذا الرجل فبمجرد ما وصل الى هذه القبيلة قبيلة بني مصطلق. ففوجئ ان الكل خارج رجال ونساء. فقال هي اذا الحرب
فرجع بسرعة بدون تحري رجع بسرعة بدون تثبت رجع بسرعة بدون تأكد من الاخبار نقل المشهد كده على وفق ما يراه وبسرعة رجع للنبي قال له يا رسول الله انهم قد اعدوا العدة واخذوا آآ سلاحهم واستعدوا لحربك يا رسول الله
فالنبي صلى الله عليه وسلم جهز جيشا الجيش خارج من المدينة وبنوا المصطلق جايين على المدينة فخرج رجل من بني مصطلق فلما رأى راية رسول الله صلى الله عليه وسلم منصوبة
فقال لمن نصبت هذه الراية؟ قال لبني المصطلق فانهم منعوا زكاة اموالهم وارادوا قتل رسول رسول الله صلى الله عليه وسلم فقال والله ما كان منا هذا. لقد كان منا ان النبي تأخر في ارسال من يأخذ منا زكاة المال فقلنا لعل رسول الله صلى الله عليه وسلم غضب
منا فيغضب الله لغضبه. فجئنا نستعتب من رسول الله صلى الله عليه وسلم وهنا ينزل قول الله تبارك وتعالى ان جاءكم فاسق بنبأ فتبينوا. فتبينوا ان تصيبوا قوما بجهالة. احنا كم اصبنا
بجهالة بسبب افعالنا وبسبب في يوم من الايام الكذب اللي اصبح يعني النهاردة منتشر بين الناس كانتشار الاكسجين في الهواء للاسف اصبح كثير من الناس النهاردة لا يتورعون من الكذب
بكل صوره وبقوا بكل احواله وبالتالي اصبح النهارده للاسف الجو اصبح يعني زي ما احنا بنشم الاكسجين بنشم معه الكذب في الاسواق نلاقي الكذب في البيوت بنلاقي الكذب آآ على وسائل التواصل بنلاقي الكذب في الشوارع بنلاقي الكذب في وسائل المواصلات نلاقي الكذب الكذب
محسنة عامة الا من رحم ربي سبحانه وتعالى علشان كده احنا دورنا ان احنا نقف ونقول لأ استنوا استنوا الكذب ده مرض من اخطر الامراض المهلكة مش مرض بسيط تعالوا النهاردة نتكلم اولا ايه صور الكذب اللي احنا ممكن نشوفها في مجتمعاتنا
وبعد كده نحذر الناس من المرض ده ثم نضع بعد ذلك العلاج زي ما احنا ماشيين في السلسلة بتاعتنا نوضح صور المرض وعلاماته نوضح بعد خطورته والامه وعواقبه. ثم نذكر بعد ذلك ازاي نعالج هذا المرض
من اخطر صور المرض المنتشرة موجودة للاسف حوالينا الكذب في الاسواق الكذب في البيع الكذب في الشراء. واظن انتم بتشوفوا كمية ليل نهار عن الكذابين من البياعين والتجار. يعني حاجة غير طبيعية
النبي صلى الله عليه وسلم دخل السوق ذات يوم فنادى باعلى صوته. يا معشر التجار يا معشر التجار. فكل التجار بدأوا يبصوا ويلتفتوا قال ان التجار هم الفجار قالوا يا رسول الله اوليس قد احل الله البيع وحرم الربا؟ قال
نعم ولكنهم يتكلمون فيكذبون ويحلفون فيحنثون. بكام الكوباية دي ؟ والله واقفة علي بخمسة جنيه وهو جايبها باتنين جنيه وانا هبيعها بستة جنيه اكسب فيها جنيه. والله واقفة علي بكذا. والله لو بعتها كده اقصر. والله
النبي صلى الله عليه وسلم شوفوا سبحان الله هنا النبي صلى الله عليه وسلم بيحذر من المرض فبيقول ان التاجر الكذاب ان التاجر الكذاب يحشر يوم القيامة مع الفجرة وينظر ذات يوم الى الاسواق ويقول النبي صلى الله عليه وسلم البيعان بالخيار ما لم يتفرقا. فان صدقا وبين بورك لهما في بيعهما
الصدق لما يكون موجود في البيع والشراء. بورك لهما في بيعهما. وان كذب وكتم. اللي يكذب بقى ويكتم. وان كذب وكتم محقت بركة بيعهما. بيجي لي كتير ناس احنا بنشتكي من السوء والسوء فيه ركود رهيب. ايوة الركود ده في كتير من الاوقات بيكون سببه التاجر نفسه
التاجر النهاردة اللي جايب مسلا معد مسلا مكواة مسلا هذه المكواة مصنوعة مثلا في بلد معينة. البلد دي الناس عارفة ان هي حاجتها مش كويسة. فييجي يعمل بادج صغير كده يلزقه على الكرتونة ميدان جيرمان مسلا صنع في المانيا. او ايطالي مثلا
رايح اجيب ماتور مية مثلا فمعروف كده ان المواتير الايطالي هي احسن مواتير. اقوم رايح جايب ماتور تاني سيء للغاية وامكانياته سيئة للغاية وهو موجود في بلد معينة وقام جاي لازق بادج على على العلبة ان ده من من البلد الفلانية علشان الناس تشتري. وبعد كده التاجر ده ييجي يشتكي لي ويقول لي
يا شيخ الحال واقف والسوء فيه ركود واحنا بنخسر واحنا مش عارف ايه. ايوة ما هذا مما كسبت ايديكم شوفوا النبي صلى الله عليه وسلم بيذكر التاجر بعقوبة الكذب في البيع والشراء. وان كذب وكتم. محقت بركة بيعهما
محقت بركة بيعهما ويقول لهم صلى الله عليه وسلم لكل تاجر النهاردة آآ التاجر والصنايعي الصنايعي اللي في يوم من الايام ادي له عربيتي يا دوبك هو هيغير سير صغير جدا سير الصغير ده بعشرة جنيه بخمستاشر جنيه
يروح يتكلم مع البياع بتاع قطع الغيار اعمل لي فاتورة بخمسمية جنيه ويقول لي ده انا جبت كزا وجبت كزا وجبت كزا وجبت كزا وجبت كزا فهنا كذب من الصنايعي اللي كان بيصلح لي العربية
وكذب من المحل اللي كان بيشتري منه قطع الغيار. وكذب من التاجر اللي فوق اللي قال له ان القطعة دي مسلا مصنوعة في اليابان او مصنوعة في مش عارف فين. وهي مش كده خالص
فاصبح الكذب عبارة عن دوائر كده فتيجي تبص تلاقي في سلسلة كبيرة جدا من الكذب سلسلة كبيرة جدا من الكذب وييجي الصنايعي ده بعد كده يقول انا مش عارف السوق واقف واحنا بنشتكي من من من الاقتصاد. انت كنت سبب في ده
قال النبي صلى الله عليه وسلم اليمين الكاذبة منفقة للسلعة. اه انت ضحكت علي ضحكت علي لما قلت لي انت جايب كذا وكذا وكذا قلت لي والله ده انا انا انا رجل امين
ماشي اليمين الكاذبة منفقة للسلعة السلعة هتتباع ولكن انظر لما قاله النبي صلى الله عليه وسلم ممحقة للبركة واحد يروح يشتري تليفون على قيمة تليفون جديد. والتليفون مفتوح ويضحك عليه
كل ده تحت شعاره والله بكرتونته كذب كذب في البيع وكذب في الشراء وهنا يا ريت المسألة بقى تتوقف عند هذا الحد. لا ده بيتبين بعد ذلك ان هذا الرجل الذي اشترى هذه السلعة انه اتدحك عليه وانه راجل
لكن كذاب فيبدأ بعد كده يروح لهذا الرجل وتبقى تحصل مشاكل كل ده بسبب كذبة الانسان يعني لا يلقي لها بالا ايه المشكلة او كذب؟ كذب وخلاص من اسوأ انواع الكذب ودي الصورة التانية من صور الكذب هي الكذب على الله سبحانه وتعالى
وده من اسوأ انواع الكذب على الاطلاق. هو ممكن حد يكذب على ربنا؟ ايوة ايوة. فيه ناس كتير بتكزب على ربنا سبحانه وتعالى منهم مسلا بعض الشيوخ اللي بيظهروا في بعض القنوات ويبدأ النهاردة ان هو يفتي الناس على وفق هو اهم لا على ما يريد الله ويريد رسول الله صلى الله
عليه وسلم الناس اللي بعض المفتيين النهاردة اللي طلعوا باعوا دينهم علشان يحافزوا على كرسي في يوم من الايام من الكراسي باعوا دينهم وافتوا بالكذب وافتوا بالكذب. الشيخ اللي في يوم من الايام يطلع يحلل الحرام ويدور على الرخص. ويدور على الرخص. مش الرخص اللي هي الرخص الشرعية اللي ربنا اباحها. لأ ده بيدور
وعلى زلات العلماء ويبدأ يقولها للناس النهاردة الشيخ اللي للاسف طالع النهاردة التيار العلماني يقول له احنا عايزين الراجل يبقى زي المرأة في الميراث وعادي جدا يفضل يدور يمين وشمال ومش عارف ايه ويقول
لا بأس ابدا ان المرأة تبقى زي رجل في الميراث طالما بالتراضي. يا اخي قل لهم شرع ربنا للذكر مثل حظ الانثيين ويطلع النهاردة يفتي يعني يفتي نسأل الله سبحانه وتعالى السلامة وهو يعلم انه كاذب
وسبحان الله تجيب للشيخ ده زمان تجيب له زمان فتوى في نفس الموضوع الكلام متغير تماما الكلام متغير تماما مؤتمر حصل في اوروبا مثلا. المؤتمر ده بيمنع ختان الاناث. فيطلع يقول ختان الاناث ليس من دين الاسلام. ونفس الشيخ ده له من عشر
سنين او من تمن سنين فيديو بيقول ان الختان ده اصلا في الاسلام ومرجعه للطبيبة المسلمة هي اللي تقول البنت محتاجة ختان ولا لأ. ويأسر لك بقى التأصيل الشرعي وبعد الاحاديس اللي كان بيستدل بها زمان يقول لك لا اصل الاحاديس دي ضعيفة احنا ما نعملش بها. الكلام اتغير ليه
صدق الله حين قال ولا تقولوا لما تصف السنتكم الكذب هذا حلال وهذا حرام وللاسف اصبح عند كتير من الناس ان الشيخ ممكن نشتريه. انا حصل معي موقف قاعد في المسجد وجا لي اب
وابنه ومرات ابنه الولد طلق مراته سبعتاشر تمنتاشر مرة فالاب جايب الابن علشان يقول لي قال ايه في الطلاق وانا احكم هو طلق ولا لأ فانا مسكت القلم بتاعي ومعي الدفتر بتاعي قل يا ابني اه لأ دي طلقة
ودي طلقة واقعة. فانا قعدت اعد كده حوالي سبع تمن تسع عشر طلقات واقعين. قلت له بس خلاص حرمت عليك تخيلوا الاب يعمل ايه ؟ فالاب يغمز لابنه كده ويقول له قم اغمز الشيخ
ومخبز الشيخ بفلوس علشان الشيخ يغير فتوته. علشان مراتك ترجع لك تاني هكذا حال كثير من الناس انما رحم الله الا ما رحم الله. فيه ناس اهل فضله يجهرون دائما بالقول آآ يعني الذي يرضي الله سبحانه وتعالى
ولكن اصبح السمة العامة الغالبة على كثير من هؤلاء انه يبيع دينه بعرض من الدنيا ودي مشكلة. الله سبحانه وتعالى يقول ولا تقولوا لما تصف السنتكم الكذبة. هذا حلال وهذا حرام. هو ما قالش
هذا حلال وهذا حرام على وفق الدليل. لا لا ده هو قال هذا حلال وهذا حرام على وفق المنفعة اللي جاية له لو المنفعة اللي جاية علشان يحل الحرام هيفعل ذلك. ولو المنفعة اللي جاية علشان يحرم الحلال هيفعل ذلك
كل ده على وفق المصلحة فاصبح النهاردة هذا المفتي الذي يفتي على وفق ما يحافظ به على كرسيه اي او على وفق ما يحصل به منفعة من منافع الدنيا. والله
سبحانه وتعالى يقول ومن اظلم ممن افترى على الله كذبا. اظلم انسان على وجه الارض هو المفتي الذي يفتي بغير آآ حكم بالله سبحانه وتعالى لارضاء الناس. واللي بيعمل كده سبحان الله رغم انه بيسعى دائما لارضاء الناس. سبحان الله! يقذف الله بغضه
في قلوب العالمين تلاقيه دايما مبغوض من الناس. مكروه من الناس. ويقذف الله في قلوب العالمين ان هذا ممن باع دينه من اجل مصلحة دنيوية قال النبي صلى الله عليه وسلم من التمس رضا الناس في سخط الله اسخط سخط الله عليه واسخط عليه الناس. يفضل ده حاله
الصورة التالتة من صور الكذب البشعة جدا هي الكذب على رسول الله صلى الله عليه وسلم ان الانسان يعني يذكر حديث عن رسول الله وياللا على واقع التواصل انشر تؤجر وياللا ابعت الرسالة دي لمية علشان يبقى عندك مليون حسنة
طب ايه الحديث؟ آآ انت اتأكدت ان الحديس صحيح لأ انا نشرت وخلاص هذا كذب والنبي صلى الله عليه وسلم قال ان كذبا علي ليس ككذب على احدكم. من كذب علي متعمدا فليتبوأ مقعده من النار
وفي حديث قال النبي صلى الله عليه وسلم من كذب علي فليلج النار الكذب على رسول الله امر مش سهل يجي لنا حديس النهاردة على التليفون بتاعنا على الواتس على الماسنجر على على الفيس. لأ انا المفترض قبل ما انشر هذا الحديث اتأكد عندنا موقع
الدرر السنية عندنا عشرات المواقع تضع عليها الحديث يقول لك الحديث ده صحيح ولا ضعيف اوعى في يوم من الايام تكون ممن ينشرون الكذب على رسول الله صلى الله عليه وسلم
وهذه همسة بسيطة في في اذن اخواننا من ائمة الاوقاف ودعاة الاوقاف همسة في اذن كل اخواني واحبابي من الدعاء الى الله سبحانه وتعالى اوعى في يوم من الايام الحديث الموضوع او الحديث المكذوب على رسول الله صلى الله عليه وسلم آآ يعني طعمه حلو وشكله حلو كده يعني هيلفت انظار
الناس هذا الكلام يغريك انك تطلع في درس او في خطبة نكذب على رسول الله وانت بتتكلم بهذا الحديث الموضوع. لا لا لا وانت بتحضر خطبتك تأكد من كل حديث انت بتقوله
وتأكد ان الحديس ده صحيح عشان انت طالع تبلغ عن رسول الله صلى الله عليه وسلم. قبل ما ننشر حديث عن النبي صلى الله عليه وسلم نتأكد علشان ما نكنش في يوم من الايام احنا كذابين
قال النبي صلى الله عليه وسلم من حدث عني بحديث وهو يرى انه كذب فهو احد الكاذبين او احد الكاذبين كما قال النبي صلى الله عليه وسلم. اي حديث يجي لك على النبي اقف تثبت وبعد كده ارجع بسرعة اذا تثبت وعلمت ان الحديس صحيح انشروا بين الناس. حديث
ضعيف او موضوع ابتعد عنه تماما. من صور الكذب ايضا الكذب المتعلق بالشائعات الاخبار اللي بتنتشر بينا وبين بعض كانتشار النار في الهشيم في لحظة خبر ينتشر بين الناس وتيجي تتأكد او تيجي تتبين تيجي تتأكد او تيجي تتبين تلاقي ان كله كذب في كذب
ودي همسة في اذن كل صحفي اذن كل كاتب اتق الله سبحانه وتعالى فيما تكتب واوعى في يوم من الايام تكون بتكتب حاجة كذب لان صدقني العقوبة عند ربنا مش هتكون سهلة
سنة من السنين في سنة من السنين آآ كنت بفصل سورة الانفال في المسجد الناس دي عندي وبعد ما خلصت يومين تلاتة ورايح زيارة لوالدي فقال لي يا ابني هو في ايه؟ ايه المشكلة
والدنيا اتقلبت وحصل مشاكل كبيرة جدا في الوقت ده رحت بقول له في ايه؟ قال لي خد الجرنان شفه وافاجئ ان الجرنان في مقال كامل شيخ في مسجد كزا المنصورة
بيدرب الشباب على الجهاد وكيفية قيادة الدبابات وكيفية توزيع الغنائم متخيلين متخيلين ان كاتب يشوفني بفسر سورة من القرآن. يطلع يحول الكلام لهذه الصورة. طبعا حصلت كارثة كبيرة في هذا الوقت
لولا فضل الله سبحانه وتعالى همسة في اذن كل كاتب وفي اذن كل صحفي ما تنساش ان النبي صلى الله عليه وسلم قال كفى بالمرء كذبا ان يحدث بكل ما سمع
وقال صلى الله عليه وسلم بحسب امرئ من الكذب ان يحدث بكل ما سمع اتق الله واياك في يوم من الايام انك تكذب على احد في مقال او في جريدة
وهمسة في اذن كل الشباب اللي قاعدين ليل نهار على الفيسبوك بالله عليكم قبل ما تنشر خبر من الاخبار خد بالك ان ممكن الخبر ده اللي انتشر كذبا انه ممكن يكون الخبر ده مش هقول لك اذى الانسان ده ممكن يكون
الخبر ده يعني يهد كيان دولة وهذكر لكم موقف وانا في تانية اعدادي تالتة اعدادي طلعت اشاعة كنا رايحين المدرسة الصبح طلعت اشاعة ان النيل فيه تسمم وان مصنع كبير عندنا في المنصورة حصل فيه تسريب والتسريب ده نزل على النيل والنيل فيه تسمم وما حدش يشرب من الماية من الحنفيات اللي هيشرب هيموت
عايز اقول لكم بس نموزج صغير من اللي حصل في اليوم ده ازازة المية ام اتنين جنيه وصلت لتلاتين جنيه. الكلام ده من خمسة وعشرين سنة ازازة المية ام اتنين جنيه وصلت لعشرين وتلاتين جنيه
ونفاجئ ان عربيات الماية طبعا التجار بدأوا يجيبوا عربيات ماية من من القاهرة طبعا ويستوردوا من الدول من من المدن اللي حوالينا العربية وهي جاية الناس كانت تتقاتل علشان ازازة الماية
وفي الحقيقة ان الخبر ده كان خبر مكذوب. ما كانش صح كم من الناس تم ايذائها بسبب حاجة زي كده وكم من الناس حصلت لهم مشاكل بسبب حاجة زي كده
والسبب في ذلك خبر في يوم من الايام ناس نقلته وهو كذب. وناس تانية سمعته ولم تتبين ولم تتحرى ولم تستوثق اصلا تكون النتيجة كوارث وازمات تهز امم بسبب كذبة في يوم من الايام ممكن تكون حصلت. ودا اللي بيخلينا دايما نقول النبي
صلى الله عليه وسلم لما اتكلم على النوع ده من الناس. الناس اللي بتنشر اخبار وتكون الاخبار دي كاذبة يترتب عليها يعني زلزلة كيانات وامم مجتمعات قال النبي صلى الله عليه وسلم بين انا نائم اذ رأيت رجلا مضجعا على قفاه على رأس رجل معه كلوب من حديد
كان يوم الحديد عارفين السنارة بتاعة السمك ده اسمه كلوب. الكلوب الحديد ده اللي بنحط فيه الطعم عشان السمكة يدخل في السمكة. ده اسمه كلوب يشرشر يعني من فمه حتى يصل الى قفاه. ومن انفه حتى يصل الى قفاه. ومن عينه حتى يصل الى قفاه. متخيلين البشاعة بتاعة المشهد
فيذهب الى الجانب الاخر من فمه حتى قفاه. ومن انفه حتى قفاه. ومن عينه حتى قفاه. كل ده بيتقطع ويعود الى الجانب الاخر وقد التئم فيفعل به كما فعل في المرة الاولى
وقال النبي صلى الله عليه وسلم للملك من ما من هذا؟ قال هذا هو الرجل الذي يكذب الكذب تبلغ الافاق. واحد في يوم من الايام يكذب كذبة هذه الكذبة تبلغ الافاق
ازا دي رسالة وهمسة في اذن كل شاب من ابنائنا وبنت من بناتنا. يا جماعة خدوا بالكم ان الخبر اللي ممكن في يوم من الايام ننشره وينتشر بين الناس يعمل مشكلة كبيرة جدا
للاسف احنا نشرنا الخبر ده بدون ان نتأكد وبدون ان نتثبت والنبي صلى الله عليه وسلم يقول كفى بالمرء كذبا ان يحدث بكل ما سمع. اي حاجة نسمعها هنتكلم فيها وممكن يكون هذا كذب. وخدوا بالكم ان في الوقت اللي انا هنقل فيه خبر مكذوب
حتى لو انا مش عارف ان ده مكذوب بكون انا واحد من سلسلة الكزابين اللي عمالين ينقلوا هذا الخبر من انواع الكذب السيئة للغاية. واللي ربنا سبحانه وتعالى حذر منها كتير في القرآن
وحذر منها النبي صلى الله عليه وسلم في احاديث كتير جدا نوع من انواع الكذب اللي بيكون علشان نشوه به صورة انسان نوع من انواع الكذب ان احنا نحاول ان احنا نسقط به انسان
النبي صلى الله عليه وسلم بيقول في حديث من قال في اخيه شيئا ليس فيه يريد بذلك شيئا الا اوقف يوم القيامة على الصراط حتى يخرج مما قال وده للاسف بنجده في كتير من الاوقات في مجتمعاتنا
ان حد في يوم من الايام يصف انسان بصفة او يتهمه بتهمة وهو لا يريد من وراء هذه التهمة الا انه يشوه صورة الانسان ده وتزداد المسألة خطورة. تزداد المسألة خطورة. لما يكون الامر ده متعلق بعالم. متعلق بحد كبير صاحب دين وصاحب
خلق الفعل كله محرم. الفعل كله من الكبائر ولو ركزنا شوية في العقوبة اللي النبي صلى الله عليه وسلم عمل عملها او اخبارنا بها في عقوبة الانسان اللي بيكذب علشان يتهم انسان بما ليس في
قال النبي صلى الله عليه وسلم يوضع الصراط يوم القيامة على جهنم له خطاطيف وحسك. له خطاطيف زي بتاعة الصنارة كده اللي بها السمك بس بيبقى ضخم جدا. الانسان بيقف على الصراط يوم القيامة يطلع تطلع هذه الخطاطيف تأخذ من لحمه فتمزق من هذا اللحم
وهو واقف على الصراط لا يتحرك لا للامام خطوة ولا للخلف خطوة واقف على الصراط يطلع الكلوب من هذه الكلاليب يأخذ من لحمه تمزق هذا اللحم. يمزق هذا اللحم. والنبي صلى الله عليه وسلم يقول الا اوقف على الصراط يوم القيامة حتى يخرج مما قال وليس
خارج طبعا لحد ما الانسان اللي وقع في عرضه في الدنيا يقول له خلاص انا سامحتك وهنا مشكلة كبيرة جدا في مكان عمل في مكان عمل واحد من اللي شغالين راح للمدير علشان يوقع في انسان اخر قام قايل له ده فلان بيعمل كزا وبيعمل كزا وبيعمل كزا ده
ييجي متأخر ده ما بيشوفش شغله ده مش عارف عمل ايه. وكل شوية يتكلم في صاحبه بما ليس فيه ولو خايف انه في يوم من الايام يزهر يعمل شكاوى كيدية في صاحبه
محلات جنب بعضها والمحلات كلها يعني محلات كلها اطعمة مثلا اطعام محلات كلها تليفونات محلات كلها ملابس فواحد منهم في يوم من الايام مسلا المحل ده يقف عشان انا اشتغل
فيبعت رسالة للحي ورسالة مش عارف فين ويقول ده هو بيعمل كذا وبيعمل كذا وبيعمل كذا وكلها شكاوى مكذوبة شوف حديث النبي صلى الله عليه وسلم ماذا يقول من قال في اخيه شيئا يريد به شينة عايز يسوء سمعته عايز يسوق
انا كنت في مشكلة وتعالوا بسرعة بقى نروح للجامعة انا كنت في مشكلة ام من الامهات بتكلمني ان بنتها مصابة بحالة نفسية سيئة للغاية فلما رحت وقعدت مع البنت وبدأت افهم ايه المشكلة؟ البنت متفوقة جدا. وفي بنت معها في الدبحة برضو متفوقة جدا. والبنت الاولانية
اللي احنا عندها في البيت دلوقتي وعندها مشكلة كبيرة جدا نفسية بتعاني من ايه؟ بتعاني للاسف ان صاحبتها صاحبتها اللي هي بصوا مع بعض دايما على المراكز الاولى علشان تزيلها تماما من المنافسة. عملت ايه؟ للاسف جابت صورة لامرأة عارية وجابت صورة صاحبتها ركبتها على الصورة بتاعة
البنت العارية ونشرتها على الجروب بتاع الدفعة البنت اتدمرت نفسيا. لا عارفة تزاكر ولا عارفة تروح تحضر كورس ولا عارفة تحضر في الجامعة. ولا قادرة ترفع راسها في وش حد من صاحباتها. لان خلاص البنت
ادمرت تماما هو ده كلام النبي صلى الله عليه وسلم. من قال في اخيه ما ليس فيه الا اوقف يوم القيامة على الصراط حتى يخرج مما قال وفي حديث صحيح قال النبي صلى الله عليه وسلم من قال في مسلم ما ليس فيه
الا اسكن يوم القيامة ردغة الخبال. فبيسألوا النبي وما رضغة الخبال يا رسول الله؟ قال عصارة صديد ودماء اهل النار. يكون في هذا فكان القبيح القميئ ليه؟ ما هو ده بيتناسب مع قبح الفعل اللي عمله في الدنيا. انه يكذب على انسان يكذب على انسان علشان يشوه
سمعته يكذب على انسان علشان يشوه صورته عايز اوصل لنقطة مهمة جدا. الناس بعد كده بقى اللي بتتكلم على العلماء وبتطعن في العلماء وبتطعن في المشايخ بغير وجه حق. الشيخ الفلاني
عنده كم مليون والشيخ الفلاني عنده عربية شكلها ايه وعنده فلل شكلها ايه. ايه يا جماعة طالما من حلال يبقى ما فيش فيها مشكلة. فضلا ان ده مش موجود ويقال هذا اصلا على سبيل التنقص
والله سبحانه وتعالى غضب سبحانه وتعالى على ناس في يوم من الايام بدأت تشوه في مين؟ تشوه في علماء الصحابة لما خرج النبي صلى الله عليه وسلم الى تبوك المنافقين اللي خرجوا مع النبي صلى الله عليه وسلم. عايزين بقى ايه نتكلم شوية فنتكلم عاملين نتكلم على علماء الصحابة ابو بكر وعمر وعثمان وعلي. نتكلم على الناس دي
فقاموا قايلين ايه؟ ما رأينا مثل قرائنا هؤلاء ارغب الناس بطونا واكذب السنة واجبن عند اللقاء بقى علي بقى علي رضي الله عنه اجبن عند اللقاء بقوا عمر وعثمان وابي بكر اجبن عند اللقاء ارغب بطونا ارغب بطونا ابو بكر اللي كان الازار بتاعه يسقط من شدة نحافة الصديق رضي الله
عنه فطعنوا في هؤلاء. قالوا فيهم ما ليس فيهم فانزل الله عز وجل قوله ولئن سألتهم يا رسول الله ان سألت هؤلاء الذين تكلموا عن الصحابة بما ليس فيهم. ولان سألتهم ليقولن انما كنا نخوض ونلعب. احنا كنا
بتهزر وبتضحك يعني ما ما تبقوش مقفلين قوي كده يعني احنا بنهزر وبنضحك ولئن سألتهم ليقولن انما كنا نخوض ونلعب فقال الله قل ابالله واياته ورسوله كنتم تستهزئون لا تعتذروا قد كفرتم بعد ايمانكم
انتم متخيلين العقوبة بقت عاملة ازاي علشان تكلم في انسان بشيء ليس فيه اصلا قال صلى الله عليه وسلم من قال في اخيه ما ليس فيه الا اسكن يوم القيامة رضغة الخبال
قالوا يا رسول الله وما ردغة الخبال؟ قال عصارة صديد ودماء اهل النار شوفوا قبح المكان. شوفوا قبح المكان ليه؟ علشان في يوم من الايام. علشان في يوم من الايام كذب على انسان. قال على انسان
حاجة وهي مش موجودة فيه هو بريء من هذه التهمة بريء من هذه التهمة وتجدوا ان ربنا سبحانه وتعالى في بداية سورة النور وضع عقوبة شديدة جدا لحاجة اسمها القذف
للناس اللي بتطعن في اعراض الناس تطعن في اعراض الناس فوضع الله سبحانه وتعالى فقال فاجلدوهم ثمانين جلدة ولا تقبل لهم شهادة ابدا واولئك عند الله هم الفاسقون. شوفوا الكلام. شوفوا الكلام عامل ازاي. ربنا ينزل من السماء حدا كاملا. يوضع في كتاب الحدود
للي هيطعن في عرض حد وهو كذاب يجلد ثمانين جلدة تخيلوا ان من زنى ان من زنى ولم يكن محصنا ولم يكن متزوجا يجلد مائة جلدة اللي هيطعن في عرض حد رجلا كان او امرأة وليس معه اربعة شهود على ذلك. يصفون الفعل كاملا في هذه الحالة الكل
يتجلى التمانين جلدة مش كده وبس ولن نقبل منهم شهادة ابدا. وده عند ربنا سبحانه وتعالى اسمه فاسق ده عند ربنا اسمه فاسق ليه؟ علشان يسمي لنا يعني لا اقف شوية
قبل ان تتكلم على انسان الموضوع عند الله ليس بهين وليس بسيط وبخاصة اذا كان انا هكذب هكذب فهتهم هذا الانسان اتهام زور اختم معكم بحديثين في غاية الاهمية النبي صلى الله عليه وسلم بيقول درهم
يصيبه الرجل من الربا اشر عند الله من ست وثلاثين زنية دورهم واحد الانسان ياكلوا من الربا اشر عند ربنا عز وجل ان الانسان ده يزني ستة وتلاتين مرة وان اربى الربا استطالة الرجل في عرض اخيه
تخيلوا ان انسان يتكلم بحق في انسان غايب عقوبته كده فما بالكم باللي بيتكلم على انسان بحاجة مش فيه اصلا يعني لو انسان مثلا فيه صفة الجبن انه جبان والانسان ده غايب وانا
قلت عنه انه جبان الكلمة دي رغم ان هي بحق الكلمة دي اشر عند الله عز وجل من ان الانسان يزني ستة وتلاتين مرة فما بالكم بقى لو كانت الكلمة دي ان انا باكذب على الانسان ده وبتهمه باتهام مش صح
بكزب على الانسان ده وباتهم اتهام مش صح. فما بالكم العقوبة هتبقى عاملة ازاي لما النبي صلى الله عليه وسلم بيقول في الحديث قال النبي صلى الله عليه وسلم الربا اثنتان وسبعون بابا ادناها كالرجل يزني بامه
وان اربى الربا استطالة الرجل في عرض اخيه طب وقعدة النوادي فلانة ماشية مع فلان وفلان بيكلم فلانة وفلان على علاقة مع فلانة. طب وبعدين كل هذه الاقوال اللي اغلبها بيكون كذب واغلبها بيكون افتراء
الوضع هيكون عند ربنا ايه؟ قال الله عز وجل لا تفتروا على الله كذبا فيسحتكم بعذاب دكتورة جامعية الدكتورة دي بتقول انا وابن خالتي لنا برضو ابن خالة متجوز واحدة
فانا وابن خالتي انا بحب ابن آآ قريبنا ده وابن خالتي بيحب مراته يا ترى العاقبة هتكون ايه؟ قال الله سبحانه وتعالى لا تفتروا على الله كذبا فيسحتكم بعذاب السحت هو شدة العقوبة
عيلة ولاد الخالة فيها دكتورة بتحكي فبتقول انا وابن خالي او ابن خالتي بنحب حد في العيلة برضو انا بحب الشاب ده وابن خالي بيحب مراته طب احنا عايزين نفرق بينهم نعمل ايه
فبدأنا انا وهو اتفقنا ان احنا هنشيع في العيلة ان المرأة دي عاملة علاقة مع فلان وبدأنا بالفعل من طرف خفي كده نبدأ نزيع وننشر كده في العيلة ان فلانة ماشية مع فلان وفلانة بتكلم فلانة وفضل الكلام يكبر يكبر يكبر يكبر في العيلة
لحد ما وصل لزوج هذه المرأة طلقها فبتقول خلاص جه الوقت بقى ان بعد الطلاق وانتهاء العدة جه الوقت ان احنا بقى يعني ايه خلاص انا اتزوج ابن خالي اللي هو طلق المرأة دي وابن خالي يتزوج البنت
دي طلقت دي تقول سبحان الله! اما انا تعبت شوية نقلوا لي في المستشفى فقالوا لي ان انت اصبت بالسرطان يعني الامر بالنسبة لك اصبح يعني في حالات متأخرة جدا
واما ابن خالي اللي كان بيساعدني على نشر الاخبار الكاذبة دي لحد ما الخبر الكاذب ده وصل في النهاية للطلاق ابن خالي ده قاعد مع صحابه وسهرانين مع بعض بيلعبوا بيعصوا ربنا سبحانه وتعالى. ماس كهربائي في البيت حصل. كل اللي في البيت اتفحم
اهو ده مصداق لقول النبي قول الله عز وجل فيسحتكم بعذاب الافتراء على الناس مش سهل ولا الافتراء والكذب على الناس مش سهل. الكذب على الناس والطعن في الناس عن طريق الكذب من اعظم انواع العقوق من اعظم انواع الكبائر
الله سبحانه وتعالى مش كبيرة واحدة ده كبائر كثيرة جدا. علشان كده كان دايما ينبغي علينا ان احنا نحذر ونقول يا جماعة خدوا بالكم اوعوا في يوم من الايام يقع حد في هذا النوع من انواع الكذب انه يكذب على انسان فيصفه بشيء ليس فيه علشان يشوه صورته قدام الناس
ده امر خطير وامر كبير جدا عند الله سبحانه وتعالى الكذب امر من اسوأ الامور وصدق ابن القيم رحمة الله عليه حين قال ان هذا الكذب هو مفتاح لكل شر
وصدق الامام احمد حين قال يطبع المؤمن على كل يتبع المؤمن على كل صفة الا الكذب والخيانة. المؤمن عمره ابدا ما يكذب. وعمره ابدا ما يخون اسأل الله سبحانه وتعالى ان يرزقني واياكم صدق في اقوالنا. وان يرزقنا الصدق في افعالنا
واسأله سبحانه وتعالى ان يجنبنا الكذب بكل صوره وبكل انواعه. هذا وصلى الله على نبينا محمد وعلى اله وصحبه وسلم